als_Latn dik_Latn tur_Latn
Motorola do të nxjerrë në treg orën inteligjente Moto 360 me sistemin operativ Android Wear në muajin korrik. Sipas faqes franceze, Journaldugeek, ora do të kushtojë 249 euro. Faqja referohet tek disa burime të saj të besueshme, por nuk zbulon shumë detaje.
Ora Moto 360 do të ketë një dizajn perfekt me ekran me prekje. Kjo orë do të përdorë versionin e ri të sistemit operativ për pajisjet që vishen, që kompania Google e ka realizuar këto kohët e fundit.
Ashtu si edhe orët e tjera inteligjente që përdorin sistemin Android Wear, edhe ora Moto 360 do të ketë të instaluar kontrollin zanor. Kështu, vetëm duke thënë “Ok Google”, ju mund të kërkoni për informacionet e rëndësishme, mund të kontrolloni për restorante apo për oraret e fluturimeve ajrore.
Gjithashtu mund të lidhet me telefonat inteligjentë, dhe mund të tregojë mesazhet elektronike, mesazhet tekst apo zanor, si dhe njoftimet e ardhura në rrjetet sociale. Ora inteligjente Moto 360 do të vijë gjithashtu me forma dhe ngjyra të ndryshme.
(Herë të lexuara: 202)
als_Latn als_Latn als_Latn als_Latn als_Latn